CELEX: 62021TN0666
Language: sl
Date: 2021-10-15 00:00:00
Title: Zadeva T-666/21: Tožba, vložena 15. oktobra 2021 – Società Navigazione Siciliana/Komisija

3.1.2022   
            
            
               SL
            
            
               Uradni list Evropske unije
            
            
               C 2/41
            
         
      Tožba, vložena 15. oktobra 2021 – Società Navigazione Siciliana/Komisija
      (Zadeva T-666/21)
      (2022/C 2/57)
      Jezik postopka: italijanščina
      
         Stranki
      
      
         Tožeča stranka: Società Navigazione Siciliana SCpA (Trapani, Italija) (zastopniki: R. Nazzini, F. Ruggeri Laderchi, C. Labruna in L. Calini, odvetniki)
      
         Tožena stranka: Evropska komisija
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  sklep z dne 17. junija 2021 razglasi za ničen v delu, v katerem se je z njim štelo, da je družba Società Navigazione Siciliana SCpA prejemnica nezakonite pomoči, ki izhaja iz davčnih oprostitev, ki so določene v zakonu iz leta 2010, in je bila italijanski državi naložena njena izterjava;
               
            
                  —
               
               
                  Komisiji naloži povračilo škode, kakor so količinsko opredeljeni in jih je treba količinsko opredeliti v poznejši (in morebitni) fazi postopka;
               
            
                  —
               
               
                  Komisiji naloži plačilo stroškov tega postopka.
               
            
         Tožbena razloga in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Prvi tožbeni razlog: napačna določitev prejemnika pomoči – Kršitev zakona
                  
                              —
                           
                           
                              V zvezi s tem se navaja, da sklep z dne 17. junija 2021 vsebuje očitno napako pri razlagi in napako pri uporabi evropske zakonodaje, v delu v katerem je Komisija menila, da je družba Società Navigazione Siciliana SCpA (in ne družba Siremar) prejemnica pomoči, za katero se šteje da ni združljiva z evropskimi predpisi o plačilu pristojbine za vpis v register nakupa poslovne veje družbe Siremar,
                           
                        
            
                  2.
               
               
                  Drugi tožbeni razlog: združljivost pomoči z odstopanjem iz člena 106(2) PDEU – Kršitev zakona – Kršitev obveznosti obrazložitve
                  
                              —
                           
                           
                              V zvezi s tem se navaja, da sklep z dne 17. junija 2021 vsekakor vsebuje očitno napako pri razlagi in uporabi evropske zakonodaje ter se z njim krši obveznost obrazložitve, ki jo ima tožena stranka, v delu v katerem je Komisija – ne da bi v zvezi s tem opravila kakršno koli preučitev – izključila združljivost pomoči v korist družbe Società Navigazione Siciliana SCpA z odstopanjem iz člena 106(2) PDEU za storitve splošnega gospodarskega pomena.